Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: idõtartama – elõre kiszámítható legyen.” [72/1995. (XII. 15.) AB határozat, ABH 1995, 351, 354.]
Paragraph Index: 120

4. Az Ütv. a jogerõs határozat ügyészi óvással történõ megtámadását határidõ nélkül, bármikor lehetõvé teszi. Ezért az ügyész – függetlenül attól, hogy már a határozat közlésével tudomást szerez az óvás elõ ter jesz tésének indokairól – addig halogathatja az óvás benyújtását, ameddig csak akarja. Az Ütv. 14. § (3) bekezdése pusztán a jóhiszemûen szerzett és gyakorolt jogok védelmében tesz kivételt: a határozat közlésétõl számított három éven túl benyújtott ügyészi óvás folytán tett intézkedés jóhiszemûen szerzett és gyakorolt jogokat nem sérthet. A jóhiszemû jogszerzés, illetve joggyakorlás vitássá tételével azonban gyakorlatilag e kivétel is könnyen eleshet. Amennyiben pedig az óvással megtámadott határozat nem jogot, hanem kötelezettséget állapít meg, akkor alkalmazhatatlan a kivételt megállapító szabály, s így tulajdonképpen a fõszabály érvényesül, vagyis az ilyen határozatokat az ügyész határidõ nélkül megtámadhatja. A korlátlan ideig benyújtható ügyészi óvás állandó bizonytalanságban tartja az eljárás szereplõit, illetve a közigazgatási határozatot felülvizsgáló bíróságot, valamint a határozatot alapul vevõ más hatóságokat és bíróságokat atekintetben, hogy a jogerõs határozatot ténylegesen irányadónak kell-e tekinteniük. Az ügyészi óvás lebegtetésével az Ütv. még a jóhiszemûen szerzett és gyakorolt jogokat sem kíméli: védelmüket az esetleges ügyészi óvás benyújtásától, illetve annak idõpontjától teszi függõvé, vagyis teljesen kiszolgáltatja az ügyésznek. Álláspontom szerint a jogerõs határozat közlésétõl számított három éven belül bármikor benyújtható ügyészi óvás, mely jóhiszemûen szerzett és gyakorolt jogokat is érinthet, nem felel meg a jogbiztonság követelményének. Az ilyen tág jogi keretek között gyakorolható ügyészi óvás miatt a tör vényesség védelme a jogbiztonsággal szemben aránytalan hangsúlyt kap, mely alkotmányosan nem indokolható. Dr. Trócsányi László s. k., alkotmánybíró A különvéleményhez csatlakozom: Dr. Bragyova András s. k., alkotmánybíró Dr. Paczolay Péter s. k., alkotmánybíró

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes